ඔහු කියා සිටියේ විදුලි සැපයුම යථා තත්ත්වයට පත්වූ වහාම තමන් ඊට අදාළ ලිපිය අමාත්‍යාංශ ලේකම්වරයා වෙත යොමු කරන බවයි.පසුගිය මස 25 වන දා දිවයින පුරා පැය 3කට ආසන්න කාලයක් මෙවැනිම විදුලි බිඳ වැටීමක් වාර්තා වූ අතර, පසුව අනාවරණ වුණේ ලක්ෂපාන විදුලි බලාගාරයේ සිට පොල්පිටිය උපපොළ ඔස්සේ කොලොන්නාවට විදුලිය සම්ප්‍රේෂණය කරන අධිබලැති රැහැන් පද්ධතියේ හටගත් තාක්ෂණික දෝෂයක් ඊට හේතුව බවයි.එම විදුලිය බිඳ වැටීම කඩාකප්පල්කාරි ක්‍රියාවක ප්‍රතිඵලයක් දැයි සොයා බලා වාර්තාවක් ලබාදෙන ලෙසද අග්‍රාමාත්‍ය රනිල් වික්‍රමසිංහ අදාළ අංශ වෙත නියෝගයක් ද නිකුත් කළා.